પરંતુ આ ત્રણ ચીની યુવતીઓની હાલત ખરાબ થઈ ગઈ. તેઓ દક્ષિણ આફ્રિકા પણ ફરવા જઈ શકે તેવી હાલતમાં નહોતી. તેમના ચહેરાની કફોડી હાલત થયા પછી તે ઝડપથી વતન ચીન પાછા ફરવા માગતી હતી. તેથી એરપોર્ટ પર પહોંચી પણ અધિકારીઓએ તેમને અટકાવી. પાસપોર્ટની તસવીરો સાથે તેમના નવા બદલી ગયેલા અથવા તો કહો કે બદસૂરત થઈ ગયેલા ચહેરા મેળ ખાતા નહોતા. પછી શું થયું? ખબર પડી નથી કેમ કે આજકાલ આવા સમાચાર માત્ર સોશ્યલ મીડિયામાં જ નહિ, પણ ઘણી વેબસાઇટ્સમાં પણ અધુરી માહિતી સાથે ચાલતા હોય છે. આ ખબરનો આધાર અત્યારે એટલો કે પ્લાસ્ટિક સર્જરી સંભાળપૂર્વક અને જોઈ વિચારીને જ કરવી જોઈએ. કુદરતે આપેલું રૂપ એ જ સાચું રૂપ છે. વધારે મહત્ત્વનું છે કે ગુણ કેવા છે. રૂપ આપણે કેળવી શકતા નથી, પણ ગુણો કેળવી શકીએ છીએ. આ યુવતીઓ જેવા હાલ ના થાય તે માટે પ્લાસ્ટિક સર્જરી નહિ, પણ મનની માનસિક સર્જરી આપણે કરતાં રહેવું જોઈએ…